Poluare şi pensionare. Lista localităţilor poluate din care te poţi pensiona mai devreme a fost extinsă.
Legea pensiilor extinde lista localităţilor poluate din România. 30 de ani într-un astfel de oraş reduc vârsta de pensionare cu doi ani. Pe listă sunt zone cu extracţii de cărbune, uraniu, minerale ferose şi neferoase.
Hai să-ţi dau o veste bună, dacă ai locuit 30 de ani într-o localitate poluată permanent din cauza explatării cărbunelui, uraniului, mineralelor feroase şi neferoase şi, în general, a tot ce ţi-a afectat organismul, te poţi pensiona cu doi ani mai devreme.Lista e lungă şi pe ea apar localităţile Abrud, Baia de Arieş, Lupsa, Roşia Montană, Zlatna, Slobozia, Iacobeni, Vatra Dornei, Margina, Nădrag, Tomeşti, Berbesti, Râmnicu-Vâlcea.Iar acum, Legea pensiilor a fost modificată şi lista a fost revizuită şi adăugită cu noi localităţi: Baia Mare, Călăraşi, Copşa Mică, Drobeta-Turnu Severin, Slatina, Târgu Mureş, Târnăveni, Turnu Măgurele, Aninoasa, Baia de Criş, Băiţa, Brad, Călan, Certej, Criscior, Deva, Ghelari, Hunedoara, Lupeni, Orăştie, Petrila, Petroşani, Şoimuş, Teliuc, Uricani, Veţel, Vulcan.Sigur, te poţi întreba de ce localităţi pe care le puteai mirosi de departe, ca Ploieştiul, nu sunt pe listă. Dar e mai bine să nu încerci să înţelegi logica funcţionarului român.